Source: https://www.epi.sk/zz/2002-500/znenie-20020901
Timestamp: 2020-08-10 18:50:29+00:00

Document:
500/2002 Z. z. Vyhláška Ministerstva spravodlivosti Slovenskej republiky, ktorou sa mení a dopĺňa vyhláška Minister... | Aktuálne znenie
Hľadaj v 500/2002 ×
500/2002 Z. z.
Vyhláška č. 500/2002 Z. z.Vyhláška Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky č. 114/1994 Z. z., ktorou sa vydáva Poriadok výkonu väzby
Čiastka 194/2002
Platnosť od 28.08.2002 do30.06.2006
Účinnosť od 01.09.2002 do30.06.2006
Zrušený 221/2006 Z. z. (nepriamo)
Aktuálne znenie 01.09.2002 - 30.06.2006
z 21. augusta 2002,
ktorou sa mení a dopĺňa vyhláška Ministerstva spravodlivosti Slovenskej republiky č. 114/1994 Z. z., ktorou sa vydáva Poriadok výkonu väzby
Ministerstvo spravodlivosti Slovenskej republiky podľa § 28 ods. 1 zákona Národnej rady Slovenskej republiky č. 156/1993 Z. z. o výkone väzby v znení zákona č. 451/2002 Z. z. ustanovuje:
Vyhláška Ministerstva spravodlivosti Slovenskej republiky č. 114/1994 Z. z., ktorou sa vydáva Poriadok výkonu väzby sa mení a dopĺňa takto:
1. Vo vyhláške sa slová „peniaze" a „finančné prostriedky" vo všetkých tvaroch v celom texte vyhlášky nahrádzajú slovami „peňažné prostriedky v slovenskej mene alebo cudzej mene".
2. V § 3 odsek 4 znie:
„(4) Obvinený z obzvlášť závažného trestného činu2a) si môže ponechať pri sebe hodinky a rodinné fotografie; vlastné knihy, časopisy a listy osobnej korešpondencie si môže ponechať podľa určeného bodovacieho systému. O ponechaní iných vecí rozhoduje riaditeľ ústavu. Bodovacím systémom sa upravuje množstvo osobnej korešpondencie, časopisov a vlastných kníh s výnimkou študijnej a náboženskej literatúry cirkví a náboženských spoločností, ktoré Slovenská republika uznáva. Obvinenému je pridelených 100 bodov, pričom listová zásielka má hodnotu päť bodov, časopis desať bodov a vlastná kniha pätnásť bodov; o počte listových zásielok, časopisov a vlastných kníh rozhoduje obvinený v tomto rozsahu sám. Bodovací systém sa nevzťahuje na mladistvých obvinených, kde sa prihliada na možnosti uloženia vecí v cele.".
„2a) § 41 ods. 2 Trestného zákona.".
3. V § 3 sa vypúšťa odsek 10.
4. V § 4 odsek 5 sa za slovo „zasiela" vkladá slovo „eskortou".
5. V § 6 slová „potrebnú sumu" sa nahrádzajú slovami „slovenskú menu v sume ustanovenej osobitným predpisom4a)".
„4a) § 12a ods. 10 písm. b) zákona Národnej rady Slovenskej republiky č. 156/1993 Z. z. o výkone väzby v znení zákona č. 451/2002 Z. z.".
6. V § 10 sa vypúšťa odsek 2.
7. V § 12 sa vypúšťa odsek 2. Súčasne sa zrušuje označenie odseku 1.
8. V § 15 sa vypúšťa odsek 1.
Doterajšie odseky 2 až 8 sa označujú ako odseky 1 až 7.
9. § 16 sa vrátane nadpisu vypúšťa.
10. V § 17 sa pod označenie paragrafu vkladá nadpis "Návštevy".
11. § 21 vrátane nadpisu znie:
Nákup potravín a vecí osobnej potreby a knižničný fond
(1) V ústavoch sa pre obvinených zriaďujú predajne s potravinami a vecami osobnej potreby. Obvinený môže nakupovať potraviny nepodliehajúce rýchlej skaze, ovocie, zeleninu a iné veci osobnej potreby. Predaj alkoholických nápojov vrátane piva je zakázaný.
(2) Knižničný fond ústavu sa dopĺňa o trestnoprávne predpisy, beletriu, odbornú literatúru a náboženskú literatúru a podľa potreby aj o cudzojazyčnú literatúru. Obvinený si môže požičať a hrať spoločenské hry, ktoré sú v ústave.".
12. § 22 vrátane nadpisu znie:
(1) Balík s potravinami a vecami osobnej potreby kontroluje určený príslušník zboru za prítomnosti obvineného, ktorému bol balík zaslaný.
(2) Balík sa zapíše do knihy balíkov, v ktorej obvinený potvrdí jeho prevzatie vrátane neporušenosti obalu. V knihe sa uvedie hmotnosť balíka a vrátenie zakázaných vecí odosielateľovi alebo ich odovzdanie príslušnému štátnemu orgánu; údaje obvinený potvrdí podpisom.".
13. § 23 sa vypúšťa.
14. § 30 vrátane nadpisu znie:
Zamestnávanie obvinených
Pri zaraďovaní obvinených do práce12) ústav spravidla uprednostní obvinených, ktorým bola súdom uložená vyživovacia povinnosť.".
„12) § 16 ods. 1 zákona Národnej rady Slovenskej republiky č. 156/1993 Z. z. v znení zákona č. 451/2002 Z. z.".
15. V § 39 odsek 3 znie:
„(3) Ak obvinený cudzinec alebo osoba bez štátnej príslušnosti vo väzbe má len peňažné prostriedky v cudzej mene, ktorých vydanie orgán činný v trestnom konaní nenamieta, a nemá peňažné prostriedky v slovenskej mene na nákup podľa § 21 ods. 1, ústav zabezpečí ich výmenu a zaeviduje ich v účtovnej evidencii na účte cudzích prostriedkov ústavu. Výšku požadovanej výmeny a jej frekvenciu určí riaditeľ ústavu.".
Táto vyhláška nadobúda účinnosť 1. septembra 2002.

References: § 28
 § 3
 § 41
 § 3
 § 4
 § 6
 § 12
 § 10
 § 12
 § 15
 § 16
 § 17
 § 21
 § 22
 § 23
 § 30
 § 16
 § 39
 § 21